smcproject/ml-wiki-sentences huggingface dataset:
അദ്ദേഹം സ്വീകരിച്ച വിഷയങ്ങൾ  അലങ്കാരവിരികളിലെ ആഘോഷചിത്രീകരണങ്ങളിൽ തുടങ്ങി യുദ്ധത്തിന്റേയും മൃതദേഹങ്ങളുടേയും ചിത്രീകരണങ്ങളിൽ വരെ എത്തി.
അദ്ദേഹത്തിന്റെ മാനസികനിലയുടെ കലുഷമാകലിനെയാണ് ഈ പരിണാമം സൂചിപ്പിച്ചത്.
ചിത്രങ്ങളിൽ ഉപയോഗിച്ചിരുന്ന നിറങ്ങളിലെ ഈയം ഗോയ ഉൾക്കൊണ്ടിരിക്കാമെന്നും 1792 മുതലുള്ള അദ്ദേഹത്തിന്റെ ബധിരതക്ക് അത് കാരണമായിരിക്കാമെന്നും കരുതുന്ന ആധുനിക ഭിഷഗ്വരന്മാരുണ്ട്.
ജീവിതാവസാനമായപ്പോൾ അദ്ദേഹം ഏകാന്തത ഇഷ്ടപ്പെടാനും മനോവിഭ്രാന്തി, ചിത്തഭ്രമം, ഫാന്റസി എന്നിവയെ വിഷയമാക്കി പേടിപ്പെടുത്തുന്ന ചിത്രങ്ങൾ നിർമ്മിക്കാൻ തുടങ്ങി.
കറുത്ത ചിത്രങ്ങൾ എന്നറിയപ്പെട്ട ഈ രചനകളിൽ അദ്ദേഹം സ്വീകരിച്ച് ശൈലി പിൽക്കാലത്തെ എക്സ്പ്രഷനിസ്റ്റ് പ്രസ്ഥാനത്തിന്റെ മുന്നോടിയായി.
മാജകൾ നഗ്ന-മാജ ഉടുത്തമാജ
ഗോയയുടെ ചിത്രങ്ങളിൽ ഏറ്റവും കൂടുതൽ അറിയപ്പെടുന്നത് നഗ്ന-മാജ , ഉടുത്ത മാജ എന്നീ പേരുകളിൽ അറിയപ്പെടുന്ന ഒരു ജോഡിയാണ്.
ഒരേ സ്ത്രീയെ, ഒരേ സ്ഥിതിയിൽ, യഥാക്രമം, നഗ്നയായും വസ്ത്രം ധരിച്ചവളായും ചിത്രീകരിക്കുന്നവയാണവ.
ഉടുത്ത മാജയെ അദ്ദേഹം വരച്ചത് നേരത്തേ വരച്ച നഗ്ന-മാജ സ്പെയിനിലെ സമൂഹത്തിലുണ്ടാക്കിയ കോളിളക്കത്തിനുശേഷമായിരുന്നു.
പ്രതീകാത്മകമോ ഐതിഹാസികമോ ആയ അർത്ഥതലങ്ങൾ ധ്വനിപ്പിക്കാതെയുള്ള സ്ത്രീയുടെ പൂർണ്ണകായ നഗ്നചിത്രം എന്ന നിലയിൽ അത് പാശ്ചാത്യകലയിൽ ആദ്യത്തേതായിരുന്നു.
നഗ്നമാജയിന്മേൽ വസ്ത്രം വരച്ചുചേർക്കാൻ ഗോയ വിസമ്മതിച്ചു.
അതിനുപകരം അദ്ദേഹം അവളെ വസ്ത്രംധരിച്ചളായി കാണിക്കുന്ന മറ്റൊരു ചിത്രം കൂടി വരച്ചു.
മാജകൾ ആരുടെ ചിത്രമാണെന്നത് നിശ്ചയമില്ലതെയിരിക്കുന്നു.
ആ ചിത്രങ്ങളുമായി ബന്ധപ്പെടുത്തി പരാമർശിക്കപ്പെടുന്നത് രണ്ടു സ്ത്രീകളാണ്: ഗോയയുടെ കാമുകിയായിരുന്നുവെന്ന് കരുതപ്പെടുന്ന അൽബായിലെ പ്രഭ്വിയാണ് അവരിലൊരാൾ.
ഈ ചിത്രങ്ങളുടെ ഉടമസ്ഥത പിന്നീട് കിട്ടിയ ഗോഡോയ്‌യിലെ മാനുവലിന്റെ വെപ്പാട്ടിയാണ് മാജയുടെ മാതൃക ആയിരിക്കുമെന്ന് കരുതപ്പെടുന്ന രണ്ടാമത്തെ സ്ത്രീ.
ഈ അവകാശവാദങ്ങൾ സ്ഥിരീകരിക്കപ്പെട്ടിട്ടില്ല.
പലമാതൃകൾ ചേർന്നുണ്ടായ ഒരു സങ്കല്പസൃഷ്ടിയാണ് ആ രചനകൾക്ക് പിന്നിലുള്ളതെന്നും വരാം.
ചിത്രങ്ങളുടെ കൈവശക്കാരനായിരുന്ന ഗോദോയ്‌യുടെ സ്വത്തെല്ലാം 1808-ൽ അദ്ദേഹത്തിന്റെ പതനത്തിനും നാടുകടത്തിലിനും ശേഷം ഫെർഡിനാൻഡ് ആറാമൻ രാജാവ് പിടിച്ചെടുത്തു.
1813-ൽ മതദ്രോഹവിചാരണക്കോടതി രണ്ടുചിത്രങ്ങളും അശ്ലീലമെന്നുപറഞ്ഞ് കണ്ടുകെട്ടിയെങ്കിലും 1836-ൽ തിരികെകൊടുത്തു.
ഇരുണ്ട ലോകങ്ങൾ
1793-94-ൽ രോഗാവസ്ഥയിലായിരിക്കെ ഗോയ തകരത്തിൽ പതിനൊന്നു ചെറിയ ചിത്രങ്ങളുടെ ഒരു പരമ്പര സൃഷ്ടിച്ചു.
"മനോരഥവും കണ്ടെത്തലും" എന്ന പേരിൽ അറിയപ്പെടുന്ന ആ പരമ്പരയിലെ ചിത്രങ്ങൾ ഗോയയുടെ കല പിന്തുടരാൻ തുടങ്ങിയ പുതിയ വഴിയെ സൂചിപ്പിച്ചു.
ആഘോഷങ്ങളേയും ആൾക്കൂട്ടങ്ങളുടേയും ലോകത്തിനുപകരം മനോരഥത്തിന്റേയും പേടിസ്വപ്നങ്ങളുടേയും ഇരുണ്ട ലോകമാണ് അവ കാട്ടിത്തന്നത്.
"ഭ്രാന്തന്മാർക്കൊപ്പം മുറ്റത്ത്" എന്ന ചിത്രം ഏകാന്തതയുടേയും ഭീതിയുടേയും അന്യതാബോധത്തിന്റേയും പേടിപ്പെടുത്തുന്ന സങ്കല്പമായിരുന്നു.
മാനസികരോഗത്തെ ഉപരിതലസ്പർശിയായി മാത്രം കൈകാര്യം ചെയ്ത വില്യം ഹോഗാർത്തിനേപ്പോലുള്ള മുൻകാല ചിത്രകാരന്മാരുടെ പതിവിൽ നിന്നുള്ള വ്യതിയാനമായിരുന്നു ആ ചിത്രം.
ഈ ചിത്രത്തിൽ കല്ലും ഇരുമ്പും കൊണ്ടുവളച്ചുകെട്ടിയ തറയിൽ മാനസികരോഗികളും അവരുടെ ആകെയുള്ള ഒരു വാർഡനും ഇരിക്കുന്നു.
രോഗികളുടെ ഭാവങ്ങൾ പലതാണ്.
ചിലർ തുറിച്ചുനോക്കുന്നു, ചിലർ വെറുതേ ഇരിക്കുന്നു, ചിലർ ഇരിക്കാൻ ശ്രമിക്കുന്നു, ചിലർ ഗുസ്തിപിടിക്കുന്നു, ചിലർ കൊഞ്ഞനംകുത്തുന്നു, ചിലർ സ്വയം നിയന്ത്രിക്കാൻ ശ്രമിക്കുന്നു.
താഴെ ചിത്രീകരിച്ചിരിക്കുന്ന പേടിസ്വപ്നത്തിന് അടിവരയിടാൻ, ചിത്രത്തിന്റെ മേൽഭാഗം സൂര്യപ്രകാശത്തിൽ അലിയുന്നതായി കാണിച്ചിരിക്കുന്നു.
മനോരോഗികളെ ഇരുമ്പുചങ്ങലക്കിട്ടും ശാരീരികശിക്ഷകൾക്ക് വിധേയരാക്കിയും കുറ്റവാളികൾക്കൊപ്പം താമസിപ്പിച്ചും കൈകാര്യം ചെയ്യുന്ന ശിക്ഷാധിഷ്ഠിതമായ സമ്പ്രദായത്തിന്റെ നിശിതവിമർശനമായി ഈ ചിത്രത്തെ കാണാം.
വോൾട്ടയർ തുടങ്ങിയ എഴുത്തുകാരുടെ രചനകൾ വ്യക്തമാക്കുന്നതുപോലെ ജ്ഞാനോദയത്തിന്റെ പ്രധാനലക്ഷ്യങ്ങളിലൊന്ന് കാരാഗൃഹങ്ങളുടേയും മനോരോഗചികിത്സാലയങ്ങളുടേയും പരിഷ്കരണമായിരുന്നുവെന്നോർക്കുമ്പോൾ ഈ ചിത്രത്തിന്റെ സന്ദേശമെന്തെന്ന് വ്യക്തമാണ്.
കുറ്റവാളികളും മനോരോഗികളുമായ ബന്ദികളുടെനേർക്കുള്ള ക്രൂരതയുടെ വിമർശനം ഗോയയുടെ പിൽക്കാല ചിത്രങ്ങളിലും ഒരു പ്രധാന പ്രമേയമായിരുന്നു.
ഈ ചിത്രം പൂർത്തിയായിക്കോണ്ടിരിക്കുമ്പോൾ ഗോയതന്നെ ശാരീരകവും മാനസികവുമായ തകർച്ചയോടടുക്കുകയായിരുന്നു.
ഫ്രാൻസ് സ്പെയിനോട് യുദ്ധം പ്രഖ്യാപിച്ച് ആഴ്ചകൾ മാത്രമേ അപ്പോൾ കഴിഞ്ഞിരുന്നുള്ളു.
സമകാലീനനായ ഒരാൾ ഗോയയുടെ അവസ്ഥയെ ഇങ്ങനെ വിവരിച്ചിരിക്കുന്നു: “അദ്ദേഹത്തിന്റെ തലക്കുള്ളിൽ സ്വരങ്ങൾ കേൾക്കുന്നുവെന്നതിലോ ബധിരാവസ്ഥക്കോ ഒരു മാറ്റവുമുണ്ടായില്ല. എങ്കിലും അദ്ദേഹത്തിന്റെ ഭാവന മുൻപത്തേതിനേക്കാൾ ഭേദവും അദ്ദേഹം സ്വന്തം സന്തുലിതാവസ്ഥയിന്മേൽ നിയന്ത്രണമുള്ളവനും ആയി കാണപ്പെട്ടു.”
ഗോയയുടെ അവസ്ഥക്ക് കാരണം വൈറസ് മൂലമുള്ള പഴകിയ ശിരോജ്വരമോ(encephalitis) രക്തസമ്മർദ്ദഫലമായി അടുത്തടുത്തുണ്ടായി തലച്ചോറിലെ ശ്രവണ-സന്തുലനസ്ഥാനങ്ങളെ ബാധിച്ച ചെറിയ ഹൃദയാഘാതങ്ങളോ ആയിരുന്നിരിക്കാം എന്നും  അത് അദ്ദേഹത്തിന്റെ മാനസികനിലയേയും അതുവഴി കലയേയും ബാധിച്ച് "മക്കളെതിന്നുന്ന-ശനി" പോലുള്ള കറുത്ത ചിത്രങ്ങളിൽ എത്തിച്ചിരിക്കാമെന്നും പറയപ്പെടുന്നു.
“ ...പരിഷ്കൃതസമൂഹങ്ങളിലൊക്കെ എണ്ണമില്ലാതെ കാണപ്പെടുന്ന വിഡ്ഢിത്തരങ്ങളും അപഹാസ്യതകളും, പാരമ്പര്യവും അജ്ഞതയും സ്വാർഥതയും ചേർന്ന് പെരുപ്പിച്ച സാധാരണ മുൻവിധികളും വഞ്ചനകളും. ”
ഒക്കെയാണ് 1799-ൽ കാപ്രിക്കോസ് എന്നപേരിൽ പ്രസിദ്ധീകരിച്ച എൺപതുചിത്രങ്ങളുടെ പരമ്പരയുടെ പ്രമേയം എന്നാണ് ഗോയ തന്നെ പറഞ്ഞത്.
1808 മെയ് മൂന്ന്: മാഡ്രിഡിന്റെ രക്ഷകന്മാരുടെ വധം , എന്ന രചനയെ ഗോയ വിവരിച്ചത് "യൂറോപ്പിലെ സ്വേഛാധിപതിക്കെതിരെയുള്ള നമ്മുടെ ധീരമായ ചെറുത്തുനില്പ്പിന്റെ കഥ ബ്രഷ് ഉപയോഗിച്ച് അനശ്വരമാക്കാനുള്ള ശ്രമം" എന്നാണ്.
താൻ ദൃക്സാക്ഷിയായ ഏതെങ്കിലും സംഭവം വിവരിക്കുകയായിരുന്നില്ല ഈ ചിത്രത്തിൽ ഗോയ.
ഏതെങ്കിലും സംഭവത്തിൽ പ്രത്യേകം ഊന്നാത്ത അഭിപ്രായപ്രകടനമാണ് അതിൽ.
കറുത്ത ചിത്രങ്ങളും യുദ്ധദുരിതങ്ങളും
അവസാനവർഷങ്ങളിൽ, പുതിയതായി താൻ വാങ്ങിയ 'ബധിരന്റെ-വീട്' എന്ന വസതിയിൽ താമസിച്ച് ഗോയ ക്യാൻവാസിലും ഭിത്തിയിലുമായി മന്ത്രവാദത്തേയും യുദ്ധത്തേയും കുറിച്ചുള്ള പരാമർശങ്ങൾ ഉൾക്കൊള്ളുന്നവയടക്കം പല അസാധാരണചിത്രങ്ങളും വരച്ചു.
"ശനി മക്കളെ തിന്നുന്നു" എന്ന പ്രസിദ്ധരചന അതിലൊന്നാണ്.
ഈ ചിത്രത്തിന് അനൗപചാരികമായി 'തീറ്റ' എന്നും "ശനി കുഞ്ഞുങ്ങളെ തിന്നുന്നു" എന്നും പേരുകളുണ്ട്.
ഗ്രീക്ക് പുരാണങ്ങളിൽ, ശനി ഒരു കുട്ടിയെ തിന്നുന്നതായി പറയുന്ന കഥയെ ആശ്രയിച്ചുള്ള ഈ ചിത്രം യഥാർത്ഥത്തിൽ സ്പെയിനിൽ അന്ന് നടന്നിരുന്ന ആഭ്യന്തരകലഹത്തെക്കുറിച്ചാണ്.
അതിനപ്പുറം, മൈക്കേൽ ആഞ്ചലോ സിസ്റ്റൈൻ ചാപ്പലിന്റെ മേൽഭിത്തിയിൽ വരച്ച രചനകൾ പതിനാറാം നൂറ്റാണ്ടിലെ മനുഷ്യാവസ്ഥയെക്കുറിച്ചറിയാൻ സഹായിക്കുന്നതുപോലെ, "ആധുനികരായ നമുക്ക് ഇന്നത്തെ മനുഷ്യാവസ്ഥയെക്കുറിച്ചറിയാൻ ഏറ്റവും സഹായകമായ രചന" എന്നുപോലും അത് വിശേഷിക്കപ്പെട്ടിട്ടുണ്ട്.
ഒരാൾക്ക് ഇതിലധികം എന്തുചെയ്യാനാകും?
, 1812-15 കാലത്തെ യുദ്ധത്തിന്റെ ദുരിതങ്ങൾ എന്ന പരമ്പരയിൽ നിന്ന്.
കറുത്തചിത്രങ്ങൾ എന്ന പരമ്പരയിൽ പെടുന്ന ഒരു ചിത്രമാണിത്.
ഗോയയുടെ മരണത്തിനുശേഷം ഈ ചിത്രങ്ങളിൽ ഭിത്തിയിൽ വരച്ചിരുന്നവയും ക്യാൻവാസിലേക്ക് പകർത്തപ്പെട്ടു.
അവ ഗോയയുടെ ജീവിതത്തിലെ അവസാനകാലത്തെ രചനകളുടെ ഏറ്റവും നല്ല മാതൃകകളിൽ പെടുന്നു.
ബധിരതയുടേയും ഏതോതരം സിരോജ്വരം മൂലം ഉണ്ടായതായിരിക്കാവുന്ന മനോവിഭ്രാന്തിയുടേയും പീഡനത്തിനിരയായിരുന്ന ഗോയ, ചിത്രകാരന്മാർക്ക് വിധിച്ചിട്ടുള്ള വിലക്കുകളെ അവഗണിച്ച്, തനിക്കുണ്ടായ ഭ്രാന്തമായ വെളിപാടുകളെയെല്ലാം ക്യാൻവാസിലേക്ക് പകർത്താൻ തീരുമാനിച്ചതിന്റെ ഫലമായിരുന്നു അവ.
ആ രചനകളിൽ പലതും ഇപ്പോൾ മാഡ്രിഡിലെ പ്രാദൊ സംഗ്രഹാലയത്തിലാണ്.
1810-ൽ ഗോയ ഉപദ്വീപയുദ്ധത്തിലെ(Penninsular War) രംഗങ്ങൾ ചിത്രീകരിക്കുന്ന ഒരു  ഫലക-പരമ്പര, "യുദ്ധത്തിന്റെ ദുരിതങ്ങൾ" എന്ന പേരിൽ നിർമ്മിച്ചു.
അവയിൽ ചിത്രീകരിച്ചിരിക്കുന്ന യുദ്ധത്തിന്റെ ഭീകരദൃശ്യങ്ങൾ ആർക്കും ഞെട്ടലുണ്ടാക്കാൻ പോന്നവയാണ്.
മരണത്തിനും നാശത്തിനും സാക്ഷ്യം വഹിക്കേണ്ടിവന്ന് വൃണിതമായ ഒരു മനസാക്ഷി പൊട്ടിത്തെറിക്കുകയാണ് ആ രചനകളിൽ.
ഗോയ മരിച്ച് 35 വർഷത്തിനുശേഷം, 1863-ൽ മാത്രമാണ് ആ പരമ്പര പ്രസിദ്ധീകരിക്കപ്പെട്ടത്.
ആധികാരികതയുടെ പ്രശ്നം
2003-ൽ പ്രസിദ്ധീകരിച്ച് ഒരു പഠനം ഗോയയുടെ പിൽക്കാലരചനകളായി അറിയപ്പെടുന്നവയിൽ ചിലതിന്റെ ആധികാരികത ചോദ്യംചെയ്തിട്ടുണ്ട്.
ഫ്രാൻസിലേക്ക് പോകുന്നതിന് മുൻപ് ഗോയയുടെ വീട്ടിൽ ഇല്ലാതിരുന്ന ഭിത്തികളിലേക്ക് പിന്നീട് കറുത്ത ചിത്രങ്ങൾ ചേർക്കപ്പെടുകയായിരുന്നുവെന്നാണ് ഒരു പഠനം അവകാശപ്പെടുന്നത്.
2008-ൽ പ്രാദോ സംഗ്രഹാലയം, കൊളോസസ് എന്ന ചിത്രത്തിന്റെ രചയിതാവായി ഗോയയെ കാണിക്കുന്നത് നിർത്തുകയും അദ്ദേഹത്തിന്റേതെന്ന് കരുതപ്പെട്ടിരുന്ന വേറെ മൂന്നുചിത്രങ്ങളുടെ രചയിതാവ് അദ്ദേഹമാണെന്ന് ഉറപ്പുപറയുകവയ്യെന്ന് സമ്മതിക്കുകയും ചെയ്തു.
ചലച്ചിത്രം, നാടകം, ഓപ്പറ ബോർഡോയിൽ ഗോയക്കുള്ള സ്മരണാഫലകം
എൻ‌റിക്ക് ഗ്രനാഡോസ് 1911-ൽ ഗോയയുടെ ചിത്രങ്ങളെ ആശ്രയിച്ച് ഒരു പിയാനോസംഗീതശില്പവും തുടർന്ന് 1916-ൽ ഒരു ഓപ്പറയും രചിച്ചു.
രണ്ടിന്റേയും പേര് 'ഗോയെസ്കാസ്' എന്നായിരുന്നു.
ഗിയാൻ കാർളോ മെനോറ്റി 1986-ൽ ഗോയയുടെ ജീവിതകഥ 'ഗോയ' എന്ന പേരിൽ ഒരു ഓപ്പറ ആയി സം‌വിധാനം ചെയ്തു.
അതിന്റെ നിർമ്മാതാവായിരുന്ന പ്ലാസിഡോ ഡോമിങ്കോ തന്നെയാണ് ഗോയ ആയി വേഷം കെട്ടിയതും.
ഈ ഓപ്പറ റ്റെലിവിഷനിൽ പ്രക്ഷേപണം ചെയ്യപ്പെട്ടിട്ടുണ്ട്.
രണ്ടായിരാമാണ്ടിൽ ഗോയ, മൈക്കേൽ നിമാന്റെ "ഗോയയുമായി നേർക്കുനേർ" (Facing Goya) എന്ന ഓപ്പറയുടേയും പ്രചോദനമായി.
ക്ലൈവ് ബാർക്കർ 1995-ൽ നിർമ്മിച്ച 'കൊളോസ്സസ്' എന്ന നാടകത്തിലെ മുഖ്യകഥാപാത്രവും ഗോയയാണ്.
ഗോയയുടെ ജീവിതകഥ ചിത്രീകരിക്കുന്ന ഒട്ടേറെ ചലച്ചിത്രങ്ങളുണ്ട്.
ഗോയ (1948), ഗോയ ബോർഡൊയിൽ (1999), ഗോയയുടെ പ്രേതങ്ങൾ (2006) തുടങ്ങിയവ ഇവയിൽ പെടുന്നു.
1988-ൽ അമേരിക്കൻ സംഗീതസം‌വിധായകനായ മൗറി യെസ്റ്റൺ "ഗോയയുടെ ജീവിതം ഗാനങ്ങളിലൂടെ" എന്ന പേരിൽ ഒരു ആൽബം പ്രസിദ്ധീകരിച്ചു.
അതിലും ഗോയയുടെ ഭാഗം നിർവഹിച്ചത് പ്ലാസിഡോ ഡോമിനിഗോ ആയിരുന്നു.
ഗോയയുടെ ചിത്രങ്ങൾ മനസ്തപിക്കുന്ന വിശുദ്ധ ജെറോം Dona Francisca Vicenta Chollet y Caballero അവലംബം ↑ Goya and Modernism, Bienal Internacional de São Paulo Archived 2008-01-17 at the Wayback Machine .
Retrieved 27 July, 2007.
↑ Galeria de Arte transparencias Ancora A Todo Color 1961 Goya biography from the Museo del Prado .
As quoted on eeweems.com ↑ Chocano, Carina.
" Goya's Ghosts Archived 2010-05-30 at the Wayback Machine . ".
Los Angeles Times , July 20 , 2007 .
Retrieved on January 18 , 2008 .
↑ Licht, Fred: ഗോയ: ആധിനികകലയുടെ തുടക്കം , പുറം 68.
യൂണിവേഴ്സ് ബുക്ക്‌സ്, 1979.
"സ്പെയിനിലെ ഛായചിത്രകല സാധാരണ പ്രകടിപ്പിച്ചുകാണാറുള്ള യാഥാതഥസ്വഭാവം കണക്കിലെടുത്താലും, മനുഷ്യന്റെ പാപ്പരത്തത്തിന്റെ നാടകീയ വിവരണം എന്ന നിലയിൽ ഗോയയുടെ ചിത്രം അസാധാരണമാണ്".
↑ ↑ Licht, Fred, page 83, 1979.
↑ The Clothed Maja and the Nude Maja, the Prado Archived 2007-10-12 at the Wayback Machine .
↑ Museo del Prado, Catálogo de las pinturas , 1996, p. 138, Ministerio de Educación y Cultura, Madrid, ISBN 84-87317-53-7 ↑ The Sleep of Reason Linda Simon (www.worldandi.com).
Retrieved 2 December 2006.
↑ Francisco Goya, quoted at Artchive .
↑ Licht, Fred, page 167, 1979.
↑ NY Times Magazine article dated 27 July, 2003 by Arthur Lubow ↑ Black Paintings of Goya by Juan Jose Junquera ISBN 1-85759-273-5 ↑ Archived 2008-08-29 at the Wayback Machine .
Goya's Iconic Painting Not Created by the Genius?
↑ Goya (1948) ഇന്റർനെറ്റ് മൂവി ഡാറ്റാബേസിൽ ↑ Goya in Bordeaux (1999) ഇന്റർനെറ്റ് മൂവി ഡാറ്റാബേസിൽ ഗ്രന്ഥസൂചി John J. Ciofalo, The Self-Portraits of Francisco Goya.
Cambridge University Press, 2001 Goya (a biographical novel) by Lion Feuchtwanger ISBN 84-7640-883-8 Goya by Robert Hughes , 2003, ISBN 1-84343-054-1 eeweems.com Goya images, biography and resources പുറംകണ്ണികൾ Wikimedia Commons has media related to Francisco de Goya y Lucientes .
പൊതുവായവ Goya images, biography and resources Goyas Ghosts 2006 film
ബധിരതയെക്കുറിച്ച് Goya's Deafness in Art History Archived 2009-01-07 at the Wayback Machine .
ജീവചരിത്രങ്ങൾ Francisco de Goya at all-art.org Archived 2019-11-19 at the Wayback Machine .
Biography and Paintings of Francisco Goya
കൃതികൾ Paintings by Francisco Goya) Caprichos PDF (10.0 MiB ) (PDF in the Arno Schmidt Reference Library Archived 2008-11-20 at the Wayback Machine . ) Desastres de la guerra PDF (10.6 MiB ) (PDF in the Arno Schmidt Reference Library Archived 2008-11-20 at the Wayback Machine . ) Caprichos at all-art.org Archived 2008-09-14 at the Wayback Machine .
Disasters of War at all-art.org Archived 2013-08-12 at the Wayback Machine .
Disparates at all-art.org Archived 2008-10-12 at the Wayback Machine .
Tauromaquia at all-art.org Archived 2008-07-20 at the Wayback Machine .
Smithsonian Institution exhibit “Legacy: Spain and the United States in the Age of Independence, 1763-1848”, Sept. 27, 2007–Feb.
10, 2008 Paintings in Wikimedia Commons Francisco Goya Prints Archived 2008-05-15 at the Wayback Machine .
, a Claremont Colleges Digital Library collection from the Pomona College Museum of Art
ലേഖനങ്ങൾ, പ്രബന്ധങ്ങൾ The Sleep of Reason Archived 2008-01-25 at the Wayback Machine .
The Sleep of Reason - article in World I Magazine Goya's ghouls on the Goya's "Don't forget the happiness of Goya!" exhibition in Berlin Francisco de Goya's Black paintings Goya and his work in Aragon Archived 2006-11-22 at the Wayback Machine .
ഫ്രാൻസിസ്‌ക ടിബുർട്ടിയുസ് ഫ്രാൻസിസ്‌ക ടിബുർട്ടിയുസ് എമിലി ലെഹ്മസും ഫ്രാൻസിസ്‌ക ടിബുർട്ടിയുസും ജർമ്മനിയിലെ ഒരു ഫലകത്തിൽ നിന്ന്
ഫ്രാൻസിസ്ക ടിബുർട്ടിയസ് (ജീവിതകാലം: 24 ജനുവരി 1843 - 5 മേയ് 1927) ഒരു ജർമ്മൻ ഭിഷഗ്വരയും വനിതകളുടെ വിദ്യാഭ്യാസത്തിനുവേണ്ടി വാദിക്കുന്നയാളുമായിരുന്നു.
ഇംഗ്ലീഷ്: Franziska Tiburtius ജീവിതരേഖ
സാമ്രാജ്യത്വ ജർമ്മനിയിൽ ഒരു വൈദ്യനായി യോഗ്യത നേടിയ ആദ്യ രണ്ട് സ്ത്രീകളിൽ ഒരാളായിരുന്നു ടിബർട്ടിയസ്.
പൊമറേനിയയിലെ റൂഗൻ ദ്വീപിൽ ജനിച്ച ടിബർട്ടിയുസ് മാതാപിതാക്കളുടെ ഒമ്പത് മക്കളിൽ ഇളയവളും ഒരു കുടിയാൻ കർഷകരുടെ മകളുമായിരുന്നു.
ഒരു അധ്യാപികയാകാൻ ഉദ്ദേശിച്ചിരുന്നെങ്കിലും, സഹോദരൻ കാൾ ടിബർട്ടിയസും (ഒരു സൈനിക ഭിഷഗ്വരൻ) സഹോദരഭാര്യയും, ഹെൻറിറ്റ് ഹിർഷ്‌ഫെൽഡ്-ടിബർട്ടിയസും (ജർമ്മനിയിലെ ആദ്യത്തെ വനിതാ ദന്തഡോക്ടർ) ടിബർട്ടിയസിനെ വൈദ്യശാസ്ത്രം സംബന്ധമായ ഒരു കരിയർ പിന്തുടരുന്നതിന് അവരെ പ്രോത്സാഹിപ്പിച്ചു.
ജർമ്മൻ മെഡിക്കൽ പ്രോഗ്രാമുകളിലേക്കുള്ള പ്രവേശനം നിരസിക്കപ്പെട്ടതിനേത്തുടർന്ന് ടിബുർട്ടിയസ് സൂറിച്ചിൽ വൈദ്യശാസ്ത്രം പഠിക്കുകയും 1876-ൽ അവളുടെ പരീക്ഷകളിൽ മികച്ച വിജയം നേടുകയം ചെയ്തു.
ആ വർഷം ഡ്രെസ്‌ഡനിലെ ഗൈനക്കോളജിസ്റ്റും പ്രസവചികിത്സകനുമായ ഫ്രാൻസ് വോൺ വിങ്കലിനൊപ്പം ഇന്റേണൽ മെഡിസിൻ ഡോക്ടറായി ഇന്റേൺഷിപ്പും അവർ പൂർത്തിയാക്കി.
1877-ൽ, ടിബർട്ടിയസ് തന്റെ സഹവിദ്യാർത്ഥിനിയായിരുന്ന എമിലി ലെഹ്മസുമായി (1841-1932) ബെർലിൻ-മിറ്റെയിൽ ഷോൺഹൗസർ സ്ട്രാസെ 23/24 എന്ന സ്ഥലത്ത് ഒരു വനിതാ ചികിത്സാലയം സ്ഥാപിച്ചു.
നിരവധി കോടതി നിരോധനങ്ങളും അപവാദങ്ങളും ഉൾപ്പെടെയുള്ള എതിർപ്പുകൾക്കിടയിലും, അവരുടെ ക്ലിനിക്ക് ധാരാളം ഇടപാടുകാരെ ആകർഷിച്ചു.
1908-ൽ, ടിബുർട്ടിയസ് തന്റെ സഹപ്രവർത്തകയായ ആഗ്നസ് ഹാക്കറുമായി ചേർന്ന് വനിതാ ഡോക്ടർമാർക്കുവേണ്ടിയുള്ള ഒരു ശസ്ത്രക്രിയാ  ക്ലിനിക് തുറക്കുകയും അത് ആരോഗ്യ ഇൻഷുറൻസ് ഇല്ലാത്ത സ്ത്രീകളെ ബോധപൂർവം സ്വീകരിക്കുകയും ചെയ്തതൊടൊപ്പം ആവശ്യക്കാർക്ക് സൗജന്യമായി മരുന്നും നൽകി.
റഫറൻസുകൾ ↑ Paulette Meyer, From "Uncertifiable" Medical Practice to the Berlin Clinic of Women Doctors: The Medical Career of Franziska Tiburtius (M.D. Zürich, 1876) , DYNAMIS.
Acta Hisp.
Med. Sci.
, 19, 1999, pp. 297-303 1 2
ഫ്രാൻസെസ് (സംഗീതജ്ഞൻ) ഇംഗ്ലീഷ് വിലാസം https://ml.wikipedia.org/wiki/Frances_(musician)
ഇംഗ്ലണ്ടിലെ ബെർക്‌ഷെയറിലെ ന്യൂബറിയിൽ നിന്നുള്ള ബ്രിട്ടീഷ് ഗായികയും ഗാനരചയിതാവുമാണ് സോഫി ഫ്രാൻസെസ് കുക്ക് (ജനനം: 27 ജൂൺ 1993).
ഓക്സ്ഫോർഡിൽ ജനിക്കുകയും , ന്യൂബറിയിൽ വളരുകയും അടുത്തുള്ള സാൻഡിൽഫോർഡിലെ സെന്റ് ഗബ്രിയേൽ സ്കൂളിൽ പഠനത്തിനായി ചേകയും ചെയ്തു.
പിന്നീട് ലിവർപൂൾ ഇൻസ്റ്റിറ്റ്യൂട്ട് ഫോർ പെർഫോമിംഗ് ആർട്‌സിൽ സംഗീതം പഠിച്ചു.
ഫ്രാൻസിസ്കോ ഫ്രാങ്കോ ഇംഗ്ലീഷ് വിലാസം https://ml.wikipedia.org/wiki/Francisco_Franco
സ്പെയിനിലെ ഒരു ഏകാധിപതി ആയിരുന്നു ഫ്രാൻസിസ്കോ ഫ്രാങ്കോ .
അസാധാരണമായ സാമർഥ്യത്താൽ 34-ാം വയസ്സിൽ സ്പെയിനിൽ പട്ടാള ജനറൽ ആയ ആളാണ് ഫ്രാങ്കോ.
രാജഭരണം ഇഷ്ടപ്പെട്ട അദ്ദേഹത്തിനു സ്പെയിൻ ഒരു റിപ്പബ്ലിക്ക് ആയത് സഹിക്കാൻ കഴിഞ്ഞില്ല.
സ്പെയിനിൽ അധികാരമേറ്റ ഇടതുപക്ഷ സർക്കാരിനെതിരെ ഫ്രാങ്കോ ആഞ്ഞടിച്ചു.
കടുത്ത പോരാട്ടത്തിനൊടുവിൽ അദ്ദേഹം നയിച്ച നാഷണലിസ്റ്റുകൾ വിജയിച്ചു.
അങ്ങനെ 1939-ൽ അദ്ദേഹം സ്പെയിനിന്റെ ഏകാധിപതി ആയി.
രണ്ടാം ലോകമഹായുദ്ധത്തിൽ സ്പെയിൻ പങ്കു ചെർന്നില്ലെങ്കിലും ഹിറ്റ്‌ലർക്കും മുസ്സോളിനിക്കും സഹായങ്ങൾ നൽകി.
യുദ്ധാനന്തരം ഫ്രാങ്കോ പൗര സ്വാതന്ത്ര്യത്തിനു വിലക്കുകൾ ഏർപെടുത്തി.
പത്രത്തിനും നിയന്ത്രണം കൊണ്ടുവന്നു.
തന്റെ കാലശേഷം സ്പെയിനിൽ രാജഭരണം പുനസ്ഥാപിക്കാനായി അദ്ദേഹം ജുവാൻ കാർലോസ് രാജകുമാരനെ അടുത്ത പരമാധികാരിയും രാജാവുമായി നിശ്ചയിച്ചു.1975-ൽ അദ്ദേഹം അന്തരിച്ചു.
ഫ്രാൻസിസ്കോ ലാർഗൊ കബാലിറോ ഇംഗ്ലീഷ് വിലാസം https://ml.wikipedia.org/wiki/Francisco_Largo_Caballero
സ്പാനിഷ് രാഷ്ട്രീയ നേതാവും ട്രേഡ് യൂനിയനിസ്റ്റുമാണ് ഫ്രാൻസിസ്കോ ലാർഗൊ കബാലിറോ .
സ്പാനിഷ് സൗഷലിസ്റ്റ് വർക്കേഴ്സ് പാർട്ടിയുടെയും വർക്കേഴ്സ് ജെനറൽ യൂന്യന്റെയും ചരിത്രനേതാക്കളിൽ ഒരാളാണ്.
സ്പാനിഷ് ആഭ്യന്തര യുദ്ധകാലത്ത് 1936 മുതൽ 1937 വരെ രണ്ടാം സ്പാനിഷ് റിപ്പബ്ലിക്കിന്റെ പ്രധാനമന്ത്രി പദം വഹിച്ചു.
ഫ്രാൻസിസ്കോ ലാർഗോ കാബല്ലെറോയുടെ ഓഫീസ്, അൽകാലി ഡി ഹെനാരസിൽ സൂക്ഷിച്ചിരിക്കുന്നു.
ബുസുലുക്സി ബോർ ദേശീയോദ്യാനം
ഒറ്റപ്പെട്ടു നിൽക്കുന്നതും ഏറ്റവും ഉയരമുള്ള പൈൻ മരങ്ങൾ കാണപ്പെടുന്നതുമായ ലോകത്തിലേതന്നെ ഏറ്റവും വലിയ പൈൻ മരക്കൂട്ടമായ ബുസുലുക് പൈൻ കാട് ബുസുലുക്സി ബോർ ദേശീയോദ്യാനത്തിൽ ( Russian : Бузулукский бор ) ഉൾപ്പെടുന്നു.
വോൾഗാനദിക്ക് കിഴക്കും തെക്കുള്ള യുറാൽ പർവ്വതനിരകളിലേക്കുള്ള മലനിരകളുടെ പടിഞ്ഞാറുമായി സ്ഥിതിചെയ്യുന്ന ബുസുലുക്സി ബോർ ദേശീയോദ്യാനത്തിനുചുറ്റും കിഴക്കൻ യൂറോപ്യൻ സമതലത്തിലെ സ്റ്റെപ്പികളാണുള്ളത്.
ഏകദേശം 106,000 ഹെക്റ്റർ പ്രദേശത്ത് വ്യാപിച്ചിരിക്കുന്ന ബുസുലുസ്ക്കി ത്രികോണാകൃതിയിലുള്ള പ്രദേശമാണ്.
ഇതിന് വടക്കു- തെക്കായി 53 കിലോമീറ്ററും കിഴക്ക്- പടിഞ്ഞാറായി 34 കിലോമീറ്റരും വീതം നീളവുമുണ്ട്.
ഈ ഉദ്യാനം 2007 ലാണ് ഔദ്യോഗികമായി ഒരു ദേശീയോദ്യാനമായി അംഗീകരിച്ചതെങ്കിലും 1800കൾ മുതൽ ഇത് ഒരു ഫോറസ്റ്റ്രി മാനേജ്‌മെന്റ് പ്രദേശമാണ്.
ഇതും കാണുക റഷ്യയിലെ ദേശീയോദ്യാനങ്ങൾ റഷ്യയിലെ സംരക്ഷിതപ്രദേശങ്ങൾ അവലംബം Buzuluksky Nature Reserve എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബുസൊഗൊ സർവകലാശാല.
ബുസൊഗ സർവകലാശാല (Busoga University) ( BU ),ചർച്ച് ഓഫ് ഉഗാണ്ടയുടെ ബുസൊഗ രൂപതയോട് ചേർന്നുള്ള ഒരു സ്വകാര്യ സർവകലാശാലയാണ്.
ജിൻജയിൽ 41 കി.
വടക്കു കിഴക്കായി ജിൻജൊ- ടൊറൊറൊ രാജപാതയിൽ പ്രധാന കാമ്പസ് സ്ഥിതി ചെയ്യുന്നു.
കാമ്പസിന്റെ നിർദ്ദേ കുറിപ്പുകൾ
പുറത്തേക്കുള്ള കണ്ണികൾ Busoga University Homepage Archived 2011-07-04 at the Wayback Machine .
About Busoga University Archived 2012-09-12 at the Wayback Machine .
ശാങ്കങ്ങൾ:0°35'29.0"N, 33°27'32.0"E (Latitude:0.591389; Longitude:33.458889) ആണ്.
↑ {{ cite web }} : | first= has numeric name ( help ) ; | last= has generic name ( help )
മുസ്‌ലിം വിവാഹമോചന നിയമം, 1939
ഇന്ത്യയിലെ മുസ്‌ലിം ദമ്പതികളുടെ വിവാഹമോചനങ്ങളെ നിയമപരമാക്കുന്ന നിയമനിർമ്മാണമാണ് മുസ്‌ലിം വിവാഹമോചന നിയമം, 1939 .
1937-ലെ മുസ്‌ലിം വ്യക്തിനിയമത്തിന്റെ അനുബന്ധമാണ് യഥാർത്ഥത്തിൽ ഇത്.
മുസ്‌ലിം സ്ത്രീകളുടെ വിവാഹമോചനവുമായി ബന്ധപ്പെട്ട് നിലനിന്ന അവ്യക്തതകൾ ഈ നിയമനിർമ്മാണത്തിലൂടെ നീക്കപ്പെടുന്നുണ്ട്.
വിവാഹമോചനത്തിനായി മുസ്‌ലിം സ്ത്രീകൾക്കുള്ള മതനിയമങ്ങളെ ക്രോഡീകരിക്കുകയാണ് ഇതിൽ.
1939 മാർച്ച് 17-ന് ഗവർണർ ജനറലിന്റെ അനുമതി ഈ നിയമത്തിന് ലഭിച്ചു .
നിയമനടപടികളിലൂടെയോ അല്ലാതെയോ ഉള്ള രീതികൾ ഈ നിയമം വഴി മുസ്‌ലിം സ്ത്രീകൾക്ക് ലഭിക്കുന്നു.
തലാഖെ തഫ്‌വീദ്, ലിആൻ എന്നീ മാർഗ്ഗങ്ങളിലൂടെ കോടതി കയറാതെ തന്നെ വിവാഹമോചനം ആവശ്യപ്പെടാൻ സ്ത്രീകൾക്ക് കഴിയും.
പുതിയ നിയമനിർമ്മാണത്തോടെ കോടതി വഴിയും വിവാഹമോചനമാവശ്യപ്പെടാൻ കഴിയുമെന്നായി.
അതിനായി ഉപാധികൾ നിശ്ചയിക്കപ്പെട്ടു .
വിവാഹമോചനത്തിനുള്ള കാരണങ്ങൾ
ഈ നിയമപ്രകാരം മുസ്‌ലിം നിയമപ്രകാരം വിവാഹിതയായ ഒരു സ്ത്രീക്ക് താഴെ പറയുന്ന ഏതെങ്കിലും ഒന്നോ അതിലധികമോ കാരണങ്ങളാൽ അവളുടെ വിവാഹബന്ധം വേർപെടുത്തുന്നതിനുള്ള ഒരു ഉത്തരവ് ലഭിക്കാൻ അർഹതയുണ്ട്.
നാല് വർഷമായി ഭർത്താവ് എവിടെയാണെന്ന് അറിയില്ലെങ്കിൽ; വിവാഹമോചനം തീരുമാനിക്കപ്പെട്ട് ആറുമാസത്തിനുള്ളിൽ ഭർത്താവ് തിരിച്ചുവരികയും തന്റെ ബാധ്യതകൾ നിറവേറ്റുകയും ചെയ്താൽ വിവാഹമോചനം നടപ്പിൽ വരില്ല.
ഭർത്താവ് അവഗണിക്കുകയോ രണ്ട് വർഷത്തേക്ക് അവളുടെ ജീവിതച്ചെലവ് നൽകുന്നതിൽ വീഴ്ചവരുത്തുകയോ ചെയ്താൽ; ഭർത്താവ് ഏഴു വർഷമോ അതിനു മുകളിലോ ഉള്ള തടവ് ശിക്ഷയ്ക്ക് വിധിക്കപ്പെട്ടിരിക്കുന്നു; (അന്തിമവിധി വരുന്നത് വരെ വിവാഹമോചനം നടപ്പിൽ വരില്ല) ന്യായമായ കാരണമില്ലാതെ മൂന്ന് വർഷത്തേക്കോ അതിലധികമോ തന്റെ ദാമ്പത്യ ബാധ്യതകൾ നിറവേറ്റുന്നതിൽ ഭർത്താവ് വീഴ്ചവരുത്തിയാൽ; ഭർത്താവിന്റെ ലൈംഗിക ബലഹീനത വിവാഹശേഷം ബോധ്യപ്പെട്ടാൽ; ഭർത്താവിന് ഭ്രാന്ത്, കുഷ്ഠരോഗം, ലൈംഗികരോഗങ്ങൾ എന്നിവ ഉണ്ടെങ്കിൽ; പതിനഞ്ച് വയസ്സാവുന്നതിന് മുൻപ് നടന്ന വിവാഹത്തെ സ്ത്രീക്ക് പതിനെട്ട് വയസ്സാവുന്നതിന് മുൻപ് ചോദ്യം ചെയ്യാവുന്നതാണ്; ഒന്നിച്ചുള്ള ദാമ്പത്യജീവിതം ആരംഭിച്ചില്ലെങ്കിൽ; ഭർത്താവിന്റെ ക്രൂരതകൾ; സ്ഥിരമായി പീഡിപ്പിക്കുകയോ മോശം പെരുമാറ്റം മൂലം ജീവിതം ദുസ്സഹമാക്കുകയോ ചെയ്യുക; മോശം സ്ത്രീകളുമായുള്ള സഹവാസത്താലോ മറ്റോ കുപ്രസിദ്ധനാവുക; അധാർമിക ജീവിതത്തിലേക്ക് അവളെ നിർബന്ധമായി കൊണ്ടുപോകാൻ ശ്രമിക്കുന്നു; അവളുടെ സ്വത്ത് അധീനപ്പെടുത്തുക, അവരുടെ അവകാശങ്ങൾ തടയുക; അവളുടെ മതപരമായ അവകാശങ്ങൾ ഹനിക്കുക; ഭർത്താവിന് ഒന്നിലധികം ഭാര്യമാരുണ്ടെങ്കിൽ, ഖുർആനിന്റെ നിർദ്ദേശങ്ങൾക്കനുസൃതമായി അവളോട് നീതിപൂർവ്വം പെരുമാറുന്നില്ല; മുസ്‌ലിം വ്യക്തിനിയമപ്രകാരം വിവാഹം ദുർബലമാക്കുന്ന മറ്റേതെങ്കിലും കാരണങ്ങൾ ഉണ്ടെങ്കിൽ; ഇതും കാണുക ഇന്ത്യയിലെ മുസ്‌ലിം വ്യക്തി നിയമം റഫറൻസുകൾ കണ്ണികൾ മുസ്‌ലിം വിവാഹമോചന നിയമം, 1939
മുസൽമാനേർ കൊത്ഥ ഇംഗ്ലീഷ് വിലാസം https://ml.wikipedia.org/wiki/Musalmaner_Kotha
സൗമിത്ര ദസ്തിദാർ നിർമ്മിച്ച ഡോക്യുമെന്ററിയാണ് മുസൽമാനേർ കൊത്ഥ (മുസ്ലീങ്ങളുടെ അവസ്ഥ).
ബംഗാൾ മുസ്ലീങ്ങളെക്കുറിച്ചുള്ള ഈ സിനിമക്ക് ബംഗാൾ സർക്കാരിന്റെ ചലച്ചിത്ര കേന്ദ്രമായ നന്ദനിൽ പ്രദർശനം നിഷേധിച്ചു.
സിനിമക്ക് സെൻസർ സർട്ടിഫിക്കറ്റ് ഇല്ലെന്നതായിരുന്നു  കാരണം.
കഴിഞ്ഞ കാല സർക്കാരും ഇപ്പോഴത്തെ സർക്കാരും മുസ്ലീങ്ങൾക്ക് വേണ്ടി ഒന്നും ചെയ്തിട്ടില്ലെന്ന് സംസ്ഥാന പൊലീസിന്റെ ഒരു ഉദ്യോഗസ്ഥനായ നസ്രുൾ ഇസ്ലാമിന്റെ കൂടിക്കാഴ്ചയും ഈ സിനിമയിലുണ്ട്.
ബംഗാളിൽ മുസ്ലീങ്ങളെ രാഷ്ട്രീയമായ നേട്ടങ്ങൾക്കായി ഭരണക്കാർ ചൂഷണം ചെയ്യുകയായിരുന്നു എന്നും സംസ്ഥാനത്ത് മുസ്ലീങ്ങളുടെ നില വളരെ ദയനീയമാണെന്നും സാമൂഹ്യമായ അവരുടെ വളർച്ച നിഷേധിക്കുകയായിരുന്നുവെന്നും തന്റെ സിനിമയിൽ ദസ്തിദാർ ഉദാഹരണ സഹിതം ചൂണ്ടിക്കാട്ടുന്നുണ്ട്.
സാമൂഹ്യ രാഷ്ട്രീയ സാംസ്‌കാരിക രംഗത്തെ വിവിധ വ്യക്തികൾ ഈ സംഭവത്തിൽ തങ്ങളുടെ പ്രതിഷേധവുമായി രംഗത്തെത്തിയിരുന്നു.
മുഹമ്മ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Muhamma_Gramapanchayat മുഹമ്മ ഗ്രാമപഞ്ചായത്ത് കാര്യാലയം
ആലപ്പുഴ ജില്ലയിലെ ചേർത്തല താലൂക്കിൽ ഉൾപ്പെടുന്ന ഒരു ഗ്രാമപഞ്ചായത്താണ് മുഹമ്മ ഗ്രാമപഞ്ചായത്ത് .
തണ്ണീർമുക്കം തെക്ക് വില്ലേജിന്റെ പരിധിയിൽ വരുന്ന പഞ്ചായത്താണിത്.
മുഹമ്മ ഗ്രാമപഞ്ചായത്ത് ഒരു എ ഗ്രേഡ് പഞ്ചായത്താണ്.
26.76 ചതുരശ്ര കിലോമീറ്റർ ആണ് ഈ പഞ്ചായത്തിന്റെ വിസ്തീർണ്ണം.
പഴയ കരപ്പുറം (ചേർത്തല) പ്രദേശത്തിന്റെ ഒരു ഭാഗമാണ് ഇന്നത്തെ മുഹമ്മ പഞ്ചായത്ത്.
1953-ൽ ആണ് മുഹമ്മ ഗ്രാമപഞ്ചായത്ത് രൂപം കൊണ്ടത്.
മുഹമ്മ എന്ന സ്ഥലനാമത്തിന് നൂറു വർഷത്തെ പഴക്കമേയുള്ളൂ.
ഇന്നത്തെ ആലപ്പുഴ-തണ്ണീർമുക്കം റോഡിന്റെ കിഴക്കുഭാഗത്താണ് ഇവിടെ ആദ്യമായി ഒരു കമ്പോളം രൂപപ്പെട്ടത്.
തോട് ഒഴുകി കായലിൽ ചേരുന്ന ഭാഗത്തിന് മുഖപ്പ് എന്നു പറയാറുണ്ട്.
അതിന് മേക്ക് പടിഞ്ഞാറുഭാഗത്തുള്ള ഒരു വീട് മുഖമ്മേൽ എന്ന പേരിലറിയപ്പെട്ടു.
ഈ വീടിനടുത്തായി ഒരു കമ്പോളം രൂപംകൊള്ളുകയും അതിനെ മുഖമ്മേൽ കമ്പോളം എന്ന് വിളിക്കപ്പെടുകയും ചെയ്തു.
ഇത് പിന്നീട് മുഖം-മുഹമെന്ന് ഉച്ചരിക്കുന്നതുപോലെ മുഹമ്മ എന്നായി മാറി.
ഇങ്ങനെയാണ് മൂഹമ്മ എന്ന പേരുണ്ടായതെന്ന് കരുതേണ്ടിയിരിക്കുന്നു.
മുഹമ്മ എന്നു പേരു വരുവാൻ മുഹമ്മദീയരുടെ വരവും കാരണമായെന്ന് പറയപ്പെടുന്നു.
അതിർത്തികൾ കിഴക്ക് - വേമ്പനാട്ടുകായൽ പടിഞ്ഞാറു് - കഞ്ഞിക്കുഴി ഗ്രാമപഞ്ചായത്ത് , വടക്ക് - പുത്തനങ്ങാടി തോട് തെക്ക് - മുടക്കനാം കുഴിതോട് വാർഡുകൾ
മുഹമ്മ ഗ്രാമപഞ്ചായത്തിൽ 16 വാർഡുകളാണുള്ളത്.
താഴെ പറയുന്നവ ആണത്.
പുത്തനങ്ങാടി തുരുത്തൻ കവല പൂജവെളി ആയുർവേദ ആശുപത്രി ആസാദ്‌ എസ് എൻ വാർഡ്‌ പഞ്ചായത്ത്‌ മുഹമ്മ മുക്കാൽവട്ടം പെരുന്തുരത്ത് മദർ തെരേസ ജനക്ഷേമം ആര്യക്കര എസ് എൻ വി കല്ലാപ്പുറം കായിക്കര
ശൗചാലയ സൗകര്യ
മുഹമ്മ ഗ്രാമപഞ്ചായത്ത് സമ്പൂർണ്ണ ശൗചാലയ സൗകര്യമുള്ള പഞ്ചായത്തായി 2016 ജൂൺ 1ന് പ്രഖ്യാപിച്ചു പുറത്തേക്കുള്ള കണ്ണികൾ
മുഹമ്മഗ്രാമപഞ്ചായത്തിന്റെ ഔദ്യോഗികവെബ്ബ്സൈറ്റ് Archived 2016-03-04 at the Wayback Machine .
അവലംബങ്ങൾ ↑ 2016 ജൂൺ 2ന് ജനയുഗം ദിന പത്രത്തിൽ വന്ന വാർത്ത
മുസ്‌ലിം മഹിള ഇംഗ്ലീഷ് വിലാസം https://ml.wikipedia.org/wiki/Muslim_mahaila
മലയാളത്തിൽ പ്രസിദ്ധീകരിക്കപ്പെട്ട ആദ്യ മുസ്‌ലിം വനിതാ മാസികയാണ് 'മുസ്‌ലിം മഹിള.' .
1926 ജനുവരിയിൽ കൊച്ചിയിൽ നിന്നു എസ്താർ ഏലിയാറാബിയ  രക്ഷാധികാരിയായി അച്ചടിച്ചിറങ്ങിയ ‘മുസ്‌ലിം മഹിള’ മുസ്ലീം സ്ത്രീകളുടെ വിദ്യാഭ്യാസവും സാംസ്കാരികവുമായ ഉന്നമനം ലക്ഷ്യമിട്ടു.
1923-ൽ എറണാകുളത്തുനിന്നായിരുന്നു ഇത് പ്രസിദ്ധീകരിച്ചിരുന്നത്.
പ്രസിദ്ധ ദേശീയ നേതാവും ആദ്യകാല എഴുത്തുകാരനും മുനമ്പം സ്വദേശിയും മുസ്‌ലിംകൾക്കിടയിൽ മതപരവും ആധുനികവുമായ ആശയപ്രചരണത്തിനും അനാചാരങ്ങൾക്കുമെതിരെ ' മുഹമ്മദീയ ദർപ്പണം ' എന്ന പേരിൽ മാസിക നടത്തിയയാളുമായ  പി.കെ മൂസക്കുട്ടി സാഹിബ് മുസ്‌ലിം സ്ത്രീകളുടെ സമുദ്ധാരണത്തിനായി തുടങ്ങിയ മാസികയാണ് 'മുസ്‌ലിം മഹിള'.
അവലംബം ↑ http://muslimheritage.in/innermore/99
മുസ്‌ലിം യൂത്ത് ലീഗ്
ഇന്തൃയിലെ ഒരു രാഷ്ട്രീയ യുവജന സംഘടനയാണ് ഇന്തൃൻ യൂനിയൻമുസ്ലിം യൂത്ത് ലീഗ് .
മുസ്ലിം ലീഗിന്റെ യുവജന വിഭാഗമായി പ്രവർത്തിക്കുന്ന ഈ സംഘടന കോഴിക്കോട് ആസ്ഥാനമായി പ്രവർത്തിക്കുന്നു.
ഘടകങ്ങൾ ദേശീയ കമ്മിറ്റി സംസ്ഥാന കമ്മിറ്റി ജില്ലാ കമ്മിറ്റി നിയമസാഭാ മണ്ഡലം കമ്മിറ്റി പഞ്ചായത്ത്‌ / മുനിസിപ്പൽ (നഗരസഭാ) കമ്മിറ്റി വാർഡ്‌ / ഡിവിഷൻ കമ്മിറ്റി അംഗത്വം
സംഘടനാ ഭരണഘടനയുടെ ആർട്ടിക്കിൾ-6 , സംഘടനാ അംഗത്വവുമായി ബന്ധപ്പെട്ടിരിക്കുന്നു.
ഇതനുസരിച്ച്, താഴെ പറയുന്ന വിധത്തിലാണ് സംഘടനാ അംഗത്വം വിതരണം ചെയ്യുന്നത്.
സംഘടനയുടെ ഭരണഘടനയുടെ നിയമങ്ങളും മൂല്യങ്ങളും അംഗീകരിക്കുന്ന / അനുസരിക്കുന്ന  (ഒന്നാം വകുപ്പ് പ്രകാരം) 18 വയസ്സിനും 40 വയസ്സിനും ഇടയിൽ പ്രായമുള്ള, അംഗത്വ ഫോം (ഫോം-എ) പൂരിപ്പിച്ച് നൽക്കുന്നതുമായ ഏതൊരാൾക്കും സംഘടനയിൽ അംഗത്വം ലഭിക്കുന്നതാണ്.
അംഗത്വം ലഭിക്കുന്ന ആൾ, മുസ്‌ലിം ലീഗ് അല്ലാതെ മറ്റൊരു രാഷ്ട്രീയ കക്ഷിയുടെ പ്രവർത്തകാനോ അംഗമോ ആവാൻ പാടുള്ളതല്ല.
മൂന്ന് വർഷമാണ്‌ സംഘടനാ അംഗത്വത്തിന്റെ കാലാവധി.
ഭാരവാഹികൾ പ്രധാന ഭാരവാഹികൾ സംസ്ഥാന പ്രസിഡണ്ട്‌ - പാണക്കാട് മുനവ്വറലി ശിഹാബ് തങ്ങൾ (മലപ്പുറം) ജനറൽ സെക്രട്ടറി - പി.കെ ഫിറോസ് (കോഴിക്കോട്) ട്രഷറർ - പി ഇസ്മായിൽ വയനാട് വൈസ് പ്രസിഡണ്ടുമാർ മുജീബ് കാടേരി മലപ്പുറം ഫൈസൽ ബാഫഖി തങ്ങൾ അഷ്‌റഫ് എടനീർ കാസർകോഡ് കെ എ മാഹിൻ സെക്രട്ടറിമാർ സി കെ മുഹമ്മദലി കണ്ണൂർ ഗഫൂർ കോൽകളത്തിൽ പാലക്കാട് ടി പി എം ജിശാൻ കോഴിക്കോട് അഡ്വ നസീർ കാര്യറ കൊല്ലം
/ref വിലാസം ബാഫഖി യൂത്ത് സെന്റർ, കോഴിക്കോട്, 673 001.
മുസ്‌ലിം ബ്രദർഹുഡ് ഇംഗ്ലീഷ് വിലാസം https://ml.wikipedia.org/wiki/Muslim_Brotherhood This article വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ വൃത്തിയാക്കി എടുക്കേണ്ടതുണ്ട്‌.
അറബ് ലോകത്ത് ശ്രദ്ധേയമായ പ്രതിപക്ഷവും ഇസ്‌ലാമിസ്റ്റ് സംഘടനയുമാണ് മുസ്‌ലിം സഹോദരന്മാരുടെ സംഘം എന്നർത്ഥം വരുന്ന അൽ ഇഖ്‌വാൻ അൽ മുസ്‌ലിമൂൻ എന്ന മുസ്‌ലിം ബ്രദർഹുഡ് .